חאליד עבדאללה

חאליד עבדאללה (בערבית: خالد عبدالله; נולד ב-26 באוקטובר 1980) הוא שחקן ופעיל חברתי בריטי-מצרי. הוא ידוע בשל משחקו בסרט "טיסה 93", שהיה מועמד לפרס פרס אוסקר לשנת 2006 וזוכה פרס האקדמיה הבריטית לאמנויות הקולנוע והטלוויזיה לאותה שנה. עבדאללה גילם את זיאד ג'ראח, הטייס ומנהיג ארבעת החוטפים בטיסה. הוא כיכב בתפקיד אמיר בסרט "רודף העפיפונים" ושיחק עם מאט דיימון בסרט "גרין זון", סרטו השני עם הבמאי פול גרינגראס. עבדאללה מופיע בתור עצמו בסרטו התיעודי "הכיכר" שביים ג'האן נוג'ים על המהפכה המצרית ב-2011, אשר זכה בפרס הקהל בפסטיבל הסרטים סאנדנס ב-2013.

עבדאללה חבר בהנהלת פסטיבל הדרמה הלאומי לסטודנטים. ב-2011, עבדאללה הפך לאחד מהחברים המייסדים של קולקטיב מוסירין ("אנחנו מתעקשים") בקהיר: קבוצה של יוצרי קולנוע ופעילים מהפכניים שמקדישים מזמנם לתמיכה בתקשורת האזרחית ברחבי מצרים בעקבות נפילתו של נשיא מצרים חוסני מובארק. שלושה חודשים לאחר הקמתו של הקולקטיב, הפכה מוסירין לערוץ היוטיוב ללא מטרות רווח הנצפה ביותר במצרים בכל הזמנים, ובעולם כולו בינואר 2012.

 ביוגרפיה 
עבדאללה נולד בגלאזגו, סקוטלנד, להורים מצריים, וגדל בלונדון. אביו וסבו של עבדאללה היו פעילים ידועים נגד המשטר במצרים. הוריו היו שניהם רופאים שהיגרו לבריטניה לפני שנולד.

עבדאללה התחנך בבית ספר קינגס קולג', בית ספר פרטי לבנים בווימבלדון שבדרום מערב לונדון וחבריו לכיתה כללו את השחקן בן בארנס והקומיקאי טום באדן. הוא החל להתעניין במשחק לאחר ששיחק בסצנת בהצגה בבית ספרו. ב-1998, הוא ביים הפקה של המחזה "Someone Who'll Watch Over Me" מאת פרנק מקגינס, שהוצג בפסטיבל אדינבורו וזכתה בחמישה כוכבים בעיתון "The Scotsman", מה שהפך אותו לבמאי הצעיר ביותר שקיבל חמישה כוכבים.

לאחר שבילה שנת הפסקה בנסיעות ברחבי המזרח התיכון, עבדאללה המשיך בלימודיו בקולג' קווינס, קיימברידג. הוא היה פעיל בסצנת הדרמה הסטודנטיאלית באוניברסיטה לצד שחקנים כמו רבקה הול ודן סטיבנס. הוא היה זוכה משותף עם קרסידה טרוו, אשתו לעתיד, בפרס השופטים למשחק בפסטיבל הלאומי לדרמה של סטודנטים על הופעתו במחזה "Bondbound" מאת אנדה וולש.

 קריירה 
בשנת 2003, עבדאללה שיחק בתפקיד הראשי במחזה של כריסטופר מרלו "טמבורליין" בתיאטרון רוז. זו הייתה ההפקה הראשונה של להקת תיאטרון קנון של פיטר הול, המורכבת מ"שחקנים צעירים שרוצים לגלות קול חדש לדרמות המטאפוריות הגדולות של הרנסאנס".

הופעתו הראשונה של עבדאללה הייתה בפרק משנת 2005 של ספוקס בפרק "Infiltration of a New Threat".

בשנת 2006, עבדאללה ערך את הופעת הבכורה שלו בקולנוע בסרט "טיסה 93", סרט על אירועי פיגועי 11 בספטמבר, וזכה לשבחי המבקרים על גילומו של זיאד ג'ראח. הוא לוהק לתפקיד הראשי של בסרט המצליח רודף העפיפונים. כהכנה לתפקיד זה, הוא בילה בקאבול בלימוד פרסית דארית ולמד להעיף עפיפונים.

בשנת 2008, עבדאללה הופיע בתור גאי פרינגל בעיבוד של רשת BBC Radio 4 של "Fortunes of War". הוא כיכב בתור פרדי בסרט "גרין זון" שביים פול גרינגראס.

בשנים 2009–2010, עבדאללה הפיק ושיחק בסרט המצרי העצמאי "In the Last Days of the City", בבימויו של תאמר אל סעיד.

בנובמבר 2010, עבדאללה זכה להוקרה מיוחדת על הישגים בקולנוע בפסטיבל קהיר.

בשנת 2011, הוא היה קריין בסרט התיעודי "ממזרח למערב", הידוע גם בשם "הנהר זורם מערבה".

בשנת 2016, הוא הופיע בתור מוחמד ה-12 מגרנדה בסרט "אמונת המתנקש". במרץ 2021 לוהק לתפקיד בסדרת הטלוויזיה "הכתר" בה גילם את דמותו של דודי אל-פאיד, מאהבה של דיאנה, נסיכת ויילס.

בספטמבר 2025 צפוי להפיק קונצרט צדקה בשם "Together for Palestine" ביוזמת בריאן אינו.

 חיים אישיים 
בינואר–פברואר 2011, עבדאללה היה בין המפגינים בכיכר תחריר בקהיר, ההפגנות הגדולות נגד משטר נשיא מצרים לשעבר חוסני מובארכ. הוא גם הופיע בתוכניתו של וולף בליצר ב-CNN ב-9 בפברואר 2011, ובתוכניתו של אנדרסון קופר כדי לשקף את דעותיו על המחאה. הוא ממשיך להיות פעיל במצרים.

ב-2011 עבדאללה הפך לאחד מהחברים המייסדים של קולקטיב מוסירין בקהיר: קבוצה של יוצרי קולנוע ופעילים מהפכניים המוקדשים לתמיכה בתקשורת האזרחית ברחבי מצרים בעקבות נפילתו של מובארק. מוסירין מצלמת את המהפכה המתמשכת, מפרסמת סרטונים המאתגרים את הנרטיבים של התקשורת הממלכתית, מספקת הדרכות וציוד והקרנות ומחזיקה ספריית צילומים נרחבת. לאחר שלושה חודשים הפכה מוסירין לערוץ היוטיוב ללא מטרות רווח הנצפה ביותר במצרים בכל הזמנים, ובכל העולם בינואר 2012.

בספטמבר 2011, עבדאללה התחתן עם חברתו, קרסידה טרו.

 פילמוגרפיה 
 שנה כותרת תפקיד הערות 2005 ספוקס יזדי פרק: "Road Trip" 2006 טיסה 93 זיאד ג'ראח Cannes 2006: Crónica de Carlos Boyeroעצמו טלוויזיה קצר 2007 Hush Your Mouth ג'יי ג'יי פארוק רודף העפיפונים אמיר קאדירי Secret's Out עצמו רודף העפיפונים 2008 Cinema 3 עצמו פרק 1 2010 גרין זון פרדי מאידום שריף קצר 2011 East To West מספר קול, 7 פרקים 2012 Predella מג'יד קצר אל עלמיין מחמוד קצר Une arme de choix עצמו קצר תיעודי 2013 הכיכר עצמו תיעודי 2014 נמרים נאדים Narrow Frame of Midnight זאכריה 2015 1001 Inventions and the World of Ibn Al-Haytham אבן אל-חית'ם קוֹל 2016 In the Last Days of the City חאליד אל-סעיד בוגד משלנו לוק אמונת המתנקש מוחמד ה-12 מגרנדה 2017 Birds Like Us עטלף קוֹל 2019–2020 האנה ג'רום סוייר 6 פרקים 2020 אלים זוטרים אוקטביוס 2022 הכתר דודי אל-פאיד מועמד פרס בחירת מבקרי הטלוויזיה לשחקן המשנה הטוב ביותר בסדרת דרמה (2024)
 מועמד פרס סטלייט לשחקן הטוב ביותר בתפקיד משנה בסדרה, מיני סדרה וסדרה מוגבלת או סרט טלוויזיה (2024) מון נייט סלים / אוזיריס תפקיד ראשי; 3 פרקים2024התןדאג צ'ארלס7 פרקים

קישורים חיצוניים

 הערות שוליים 

קטגוריה:מוסלמים בריטים
קטגוריה:בוגרי אוניברסיטת קיימברידג'
קטגוריה:שחקני קולנוע וטלוויזיה בריטים
קטגוריה:פעילים חברתיים בריטים
קטגוריה:האביב הערבי: אישים
קטגוריה:בריטים שנולדו ב-1980
קטגוריה:בריטים ממוצא מצרי
קטגוריה:אנגלים ממוצא מצרי